
Majandus- ja taristuministri 19. märtsi 2020. a määruse nr 5 „Tarbijakaitse ja Tehnilise Järelevalve Ameti järelevalve infosüsteemi põhimäärus“ muutmine

Määrus kehtestatakse seadme ohutuse seaduse § 12 lõike 2 alusel.

Majandus- ja taristuministri 19. märtsi 2020. a määruses nr 5 „Tarbijakaitse ja Tehnilise Järelevalve Ameti järelevalve infosüsteemi põhimäärus“ tehakse järgmised muudatused:

1) paragrahvi 3 lõige 3 tunnistatakse kehtetuks;

2) paragrahvi 4 lõiget 1 täiendatakse punktiga 11 järgmises sõnastuses:
„11) tarbijavaidluste komisjoni andmestik.“;

3) paragrahvi 6 pealkiri sõnastatakse järgmiselt:
„§ 6. Andmeandjad ja nendelt saadavad andmed“;

4) paragrahvi 6 täiendatakse lõikega 111 järgmises sõnastuses:
„(111) Andmekogu saab rahvastikuregistrist tunnistuse, seadme omaniku ja kasutaja isiku nime, isikukoodi, elukoha aadressi ja staatust“;

5) paragrahvi 8 lõiked 1 ja 9 tunnistatakse kehtetuks.

6) paragrahvi 9 lõiget 1 täiendatakse punktiga 15 järgmises sõnastuses:
„15) andmed tarbijavaidluste komisjoni lahendite kohta säilitatakse kolm aastat pärast tarbijavaidluse lahendamist.“;

7) määruse lisa kehtestatakse uues sõnastuses (lisatud).



(allkirjastatud digitaalselt) 
Erkki Keldo 
majandus- ja tööstusminister					(allkirjastatud digitaalselt) 
Ahti Kuningas 
kantsler 

Tarbijakaitse ja Tehnilise Järelevalve Ameti infosüsteemis töödeldavad andmed

[…]

XII. Tarbijavaidluste lahendamise menetluse andmestik
12. Tarbijavaidluse lahendamise menetluse, tarbijavaidluste komisjoni otsuse ja otsuse täitmise kohta kantakse andmekogusse tarbija poolt tarbijavaidluse algatamisel ja vastava avalduse esitamisel tarbijakaitseseaduse § 46 alusel esitatavad andmed ja kinnitused avalduse esitamise tingimustega nõustumise kohta. Tarbijavaidluse lahendamise menetlusekohta kantakse andmekogusse täiendavalt järgmised andmed: 
12.1. tarbija andmestik ja kontaktinfo – ees- ja perekonnanimi, isikukood, telefoninumber ja e-posti aadress; 
12.2. menetluses esindaja kasutamisel tarbija esindaja andmestik ja kontaktinfo – ees- ja perekonnanimi, isikukood, telefoninumber ja e-posti aadress;
12.3. kaupleja nimi, registrikood, telefoninumber ja e-posti aadress. Vajadusel lisatakse ja kantakse andmekogusse ka täiendav info kaupluse nime, teenuse osutaja või veebipoe aadressi kohta; 
12.4. kaupleja esindaja ees- ja perekonnanimi, isikukood, telefoninumber ja e-posti aadress; 
12.5. menetluse ja menetlustoimingute andmestik – menetluse number ja info avalduse menetluse seisu (etapi) kohta (eelmenetlus, menetlusse võetud, lahendamisel komisjonis, menetlus lõpetatud) ning menetlustähtajad; 
12.6. tehingu valdkond, pooltevahelise tarbijalepingu andmed; 
12.7. vaidluse asjaolud ja tarbija ja kaupleja vaidluse asjaolude kirjeldus, esitatavate tõendite loetelu ja esitatud nõue; 
12.8. tarbija poolt vaidluse lahendamiseks eelnevalt sooritatud toimingud ja suhtlus kauplejaga – kauplejale kaebuse ja nõude esitamise aeg; kinnitus, kas kaupleja vastas pretensioonile või mitte; kauplejaga peetud kirjavahetus; 
12.9. muu avalduse sisu ja nõuet selgitavad andmed, poolte kirjavahetus ja vaidluse lahendamiseks vajalik teave sõltuvalt vaidluse sisust ja esitatud nõude liigist; 
12.10. asjas läbiviidud menetlustoimingute andmed – poolte esitatud taotlused, asjas koostatud menetlusdokumendid ja nõusolekud menetlustoimingute läbiviimiseks, poolte asjas antud selgitused ja muu vaidluse lahendamiseks vajalik info, muu asjassepuutuvad kolmandate osapoolte edastatud andmed; 
12.11. vaidluse lahendamiseks vajalike tõendite andmestik ja asjas kogutud tõendite andmed ja vaidluse asjaolusid tõendavad dokumendid (akt, spetsialisti arvamus, ekspertiis, pildi-, video- ja häälmaterjal) koos vastava dokumendi liigi andmetega ja sisuga; 
12.12. menetluse muu andmestik (algus ja lõpp, menetluse kestvus ja tähtajad, vaidluse tulem ja menetluse lõpetamise alus, valdkond, tooteliik, õiguslik probleem, asja arutamise aeg ja koht, pooltega peetud teabevahetus asja lahendamise korraldamise osas, kutsed, märkused jm asja lahendamiseks vajalik menetlusinfo, suulise istungi puhul selle salvestis); 
12.13. asjas tehtud lahendi sisu ja andmestik – resolutiivosa, põhjendav osa, asjaolude kirjeldus, komisjoni seisukohad, õiguslikud põhjendused, vaidluse poolte ja komisjoni andmed; rahuldatud nõude suurus, lahendi sisu lühikokkuvõte; 
12.14. lahendi kuupäev, number, pooltele edastamise aeg, lahendi täitmise tähtaeg; 
12.15. menetleja ees- ja perekonnanimi; 
12.16. komisjoni esimehe ja liikmete ees- ja perekonnanimi; 
12.17. muude menetluses osalenud isikute (tõlk, spetsisalist, ekspert) andmed – ees- ja perekonnanimi ja roll.

